ATSAKYMAS Į VIEŠOJO PIRKIMO NEVERBALINIO INTELEKTO TESTO (SON-R 6-40 ARBA ALTERNATYVAUS) STANDARTIZAVIMO IR VALIDACIJOS PASLAUGOS  RINKOS KONSULTACIJĄ

	Nr.
	Tiekėjo klausimas
	Perkančiosios organizacijos atsakymas

	1.
	Kaip taisyklė, testų leidyklų licencinėje sutartyje, kuria suteikiama teisė adaptuoti ir standartizuoti jų produktą, detaliai aprašomos adaptavimo ir standartizavimo sąlygos, kurias licenciją pasirašiusiems privalu išpildyti. Mūsų turima bendravimo su testų leidyklomis ir testų adaptavimo / standartizavimo patirtis skatina kelti klausimą, ar šioje planuojamo paslaugų pirkimo techninėje specifikacijoje yra paminėti visi pasirašytos licencinės sutarties su Hogrefe leidykla reikalavimai ir sąlygos? Kad būtų užtikrintas visų licencinės sutarties su Hogrefe leidykla sąlygų išpildymas, prasminga būtų prie perkamų paslaugų techninės specifikacijos pateikti ir leidyklos sąlygas. Tai leistų ne tik aiškiau susidaryti būsimų darbų vaizdą, bet ir būtų pagrindu rengiant tyrimo planą, apie kurį kalbama 4.1.2 punkte.
	Sutartis su Hogrefe leidykla yra konfidenciali. Patikslinus žemiau nurodytus  punktus, sutarties sąlygos perkeltos į techninę specifikaciją.

	2.
	4 punkte rašoma, kad „Esant poreikiui, etapų struktūra gali būti koreguojama, nekeičiant bendros Paslaugų apimties“. Gal galima būtų patikslinti apie kokį ir kieno poreikį čia kalbama ir kas turima omenyje teigiant „etapų struktūros korekciją“. Ar tai reiškia specifikacijoje nenumatytų darbų atsiradimą? Ši vieta neaiški.
	Atsižvelgta. Kadangi etapų struktūra ir eiliškumas negali būti keičiami, todėl sakinys iš techninės specifikacijos pašalintas.

	3.
	4.1.1. punktas. Ar „kalbinė korekcija“ reiškia lietuvių kalbos redaktoriaus peržiūrą? 

	Atsižvelgta. Techninėje specifikacijoje patikslinta, kad tai yra kalbinis redagavimas.

	
	Būtų pravartu patikslinti, ką reiškia gyvenamosios vietos kriterijus (4.1.2.2 punktas). Ar turimos omenyje šios gyvenamosios vietos kategorijos: didmiestis, miestas, kaimo tipo gyvenvietė? Šis patikslinimas reikalingas, nes 4.1.2 punkte kalbama apie „regioną“. Tad tampa nebeaišku, pagal ką reikės užtikrinti imties reprezentaciją.
Būtų gerai patikslinti „aukštesniojo išsilavinimo“ kategoriją, nes panašu, kad tokį išsilavinimą turinčių tikslinėje imtyje (17-40 metų) nebebus.

	Atsižvelgta. Techninėje specifikacijoje patikslintas gyvenamosios vietos (nurodant miestą, miestelį, kaimą), ir išsilavinimo (pradinis, pagrindinis, vidurinis, profesinis, aukštasis) kriterijus. 

	4.
	Taip pat norėtųsi detalesnio aprašymo, kaip turėtų būti sudaryta imtis – ar užtenka proporcijų užtikrinimo tik bendroje imtyje, ar lyties, išsilavinimo ir gyvenamosios vietos proporcijos turės būti užtikrintos ir atskirose amžiaus grupėse.

	Atsižvelgta. Techninėje specifikacijoje patikslintas imties sudarymo principas – kvotinės atranka pagal nurodytus kriterijus turi būti vykdoma kiekvienoje amžiaus grupėje.

	5.
	4.1.3.2 punkte nurodoma, kad Tiekėjas savo sąskaita turi pasirūpinti Tyrėjų kelionėmis į tyrimo vietas. Neaišku, kodėl apie tyrėjų kelionės į tyrimo vietas kalbama „Tyrėjų apmokymo“ papunktyje (4.1.3)? Taip pat reiktų patikslinimo ką reiškia „pasirūpinti“ ir apie kokias keliones (pvz., nurodyti min atstumą kilometrais, kada jau bus apmokama) čia kalbama. Nes kelionė mieste, kelionė į priemiestį (pvz., Vilniaus atveju į Riešę) ir kelionė į kitą miestą yra netapatu. Apskritai, turima standartizavimo tyrimų organizavimo patirtis leidžia teigti, kad kai tyrimo dalyvių atranka yra kvotinė (o ne tikimybinė), tyrėjų kelionių apmokėjimas yra netikslingas – tyrėjams netenka keliauti į tolimas sunkiai pasiekiamas tyrimo organizatorių tikimybiškai atrinktas tyrimo vietas.

	Paaiškiname, kad 4.1.3.2 papunktis įtrauktas į techninę specifikaciją tam, kad tiekėjai įsivertintų išlaidas susijusias su standartizavimo ir validumo tyrimų organizavimu. Perkančioji organizacija tikisi, kad visos išlaidos, susijusios su standartizavimo ir validumo tyrimų organizavimu, įskaitant tyrėjų veiklos, mokymų ir, jei taikoma, kelionių, išlaidos bus dengiamos Konkursą laimėjusio tiekėjo lėšomis. 

	6.
	4.1.3.3 punkte nurodoma, kad Tiekėjas turės nurodyti tyrėjų darbovietę, pareigas. Manome, kad tai yra perteklinė informacija, nes a) tyrėjų atranką vykdo Pirkėjas, todėl ši informacija tyrėjų atranką vykdantiems yra lengviau pasiekiama, b) ši informacija tyrimą organizuojantiems nėra reikalinga, tad ir jos rinkimas yra ginčytinas etikos požiūriu.

	Atsižvelgta. Techninėje specifikacijoje 4.1.3.3. punktas patikslintas ir atsisakyta reikalavimo Tiekėjui rinkti informaciją apie tyrėjo darbovietę ir pareigas. 

	7.
	4.1.3.4 punkte nurodoma, kad Standartizacijos tyrime dalyvavusiems Tyrėjams bus išduodami kvalifikacijos tobulinimo pažymėjimai. Vėl gi, pažymėjimų išdavimo minėjimas „Tyrėjų apmokymo“ papunktyje klaidina – norisi pasitikslinti kada išties pažymėjimų išdavimas bus organizuojamas?

	Atsižvelgta. Reikalavimas perkeltas į paslaugų teikimo tvarką.




	8.
	4.2.2 punkte nurodyti tik du būdai surinkti įrodymus adaptuojamo instrumento validumui. Ar licencinėje sutartyje su leidykla minimi tik šie validumo įrodymai? 

	Atsižvelgta. Techninėje specifikacijoje patikslintas validumo tyrimo aprašymas, nurodant validumo tikrinimą su specialiomis imtimis, testavimą su kitais Lietuvoje standartizuotais intelekto testais bei kitų kintamųjų naudojimą  (mokyklinius pažymius ir aukščiausią išsilavinimo lygį).

	9.
	4.3.1 punkte rašoma, kad šalia kitų darbų reikės atlikti ir „duomenų analizę“. Būtų gerai patikslinti, kas čia dar be punkte suminėtų kitų veiklų turima omenyje. Taip pat šiame punkte minimi „kiti kintamieji“. Būtų gerai patikslinti, apie kokius konkrečiai kintamuosius čia rašoma. Ar tarp šių kintamųjų yra rodikliai, kuriuos pagal licencinę sutartį su leidykla irgi reikės įvertinti. Kas tai būtų?

	Atsižvelgta. Techninėje specifikacijoje punktas patikslintas atsisakant „duomenų analizės“ ir detalizuojant kintamuosius.

	10.
	4.3.4 punktas neaiškus. Apie kokius „suderintus tiriamųjų rodiklius“ čia rašoma? Ką reiškia „susisteminti į duomenų bazę“? Kuo skiriasi šiame punkte minimas „pateikti norminės imties duomenis, papildomų imčių duomenis“ nuo 4.2.4 minimos „tyrimo duomenų bazės“?

	Atsižvelgta patikslinant Techninės specifikacijos 4.3.4 punktą

	11.
	5.3 punkte nurodoma, kad Perkančioji organizacija per 30 d. pateiks dokumentus, reikalingus Paslaugų suteikimui. Tai kiek nedera su reikalavimu Tiekėjui pateikti paslaugų teikimo grafiką per 5 darbo dienas (5.1 punktas). 
	Atsižvelgta. Techninė specifikacija patikslinta, atsisakant 5.3 punkto.


	12.
	5.4 punkte nurodoma, kad „tinkamai suderinus Paslaugos etapų rezultatus“, Tiekėjas gali pateikti Paslaugų perdavimo-priėmimo aktą. Būtų gerai patikslinti, ką konkrečiai reiškia „tinkamai suderinti“. Kokiomis aplinkybėmis rezultatai bus laikomi „tinkamai suderintais“?

	Formuluotė patikslinta: Su Perkančiąją organizacija suderinus Paslaugos etapų rezultatus, Tiekėjas įgyja teisę pateikti Paslaugų perdavimo-priėmimo aktą už atitinkamą suteiktų paslaugų etapą.
Paaiškiname, kad kiekvieno konkretaus Tyrimo etapo rezultatai yra nurodyti  4.1.4, 4.2.4, 4.3.5 ir 4.4 papunkčiuose, siejant juos su 7.2.1 – 7.2.4 papunkčiuose nustatyta apmokėjimo tvarka.
5.4 papunktyje yra nurodyti terminai, kuriais Perkančioji organizacija ir Tiekėjas turi vadovautis derinant teikiamų paslaugų etapų rezultatus, o 5.5 papunktyje aprašyta paslaugų etapų derinimo, komunikavimo tvarka.

	13.
	7.4 punktą prašytume papildyti teiginiais apie a) paliekamą Tiekėjui teisę naudotis surinkta tyrimo duomenų baze (minima punkte 4.2.4) rengiant mokslines publikacijas; b) paliekama Tiekėjui teisę mokyti magistro programos studentus naudoti SON testą atliekant psichologinį vaiko įvertinimą
	Atsižvelgta. Techninė specifikacija bus patikslinta, suteikiant teisę naudotis naudotis surinkta tyrimo duomenų baze, rengiant mokslines publikacijas. Dėl  teisės mokyti magistro programos studentus naudoti SON testą atliekant psichologinį vaiko įvertinimą Perkančioji organizacija nepasisako, kadangi tai nėra pirkimo objektas.

	14.
	Aprašant psichologijos srities ekspertui keliamus reikalavimus nurodoma, kad pakanka būti dalyvavusiu rengiant vieną standartizuotą vertinimo instrumentą, skirtą vaikų pedagoginiam vertinimui. Ar išties tokia kompetencija yra pakankama? Tas akivaizdžiai prieštarauja dokumentams, kuriais Techninės specifikacijos 1.2 punkte Tiekėjas yra įpareigotas remtis.
Aprašant dokumentus, įrodančius ekspertų patirtį, minimi instrumentų recenzentai, tyrėjai. Ar tai reiškia, kad recenzavimas ar dalyvavimas renkant tyrimo duomenis (t.y., tyrėjas) yra traktuojamas kaip dalyvavimas standartizuoto instrumento rengime?
Prašytume patikslinti ir reikalavimus trečiam ekspertui „Charakteristikų ir normų skaičiavimo ekspertui“. Visų pirma, gal reiktų patikslinti apie kokias charakteristikas čia kalbama. Antra, ar šis ekspertas gali būti be jokio aukštojo išsilavinimo? Trečia, gal šis ekspertas turi turėti žinių ir įgūdžių skaičiuoti testų psichometrines charakteristikas ir normas?
Apskritai, turint omenyje, kad praktikoje ir moksliniuose tyrimuose naudojamiems psichologinio vertinimo instrumentams keliami skirtingi reikalavimai (apie tai rašoma dokumentuose, kuriais Techninės specifikacijos 1.2 punkte įpareigojama remtis), gal būtų tikslinga aprašant visų ekspertų patirtį nurodyti, kad ekspertas yra dalyvavęs rengiant ne mažiau nei vieną praktikoje naudojamą vaiko psichologinio įvertinimo instrumentą. Taip pat, ar nevertėtų akcentuoti patirtį adaptuojant testą Lietuvos vaikų populiacijai tirti.
	Atsižvelgta. 


	15.
	Negalime atsakyti į šį klausimą, nes neaišku apie kokios / kieno kokybės vertinimo kriterijus teiraujamasi.
	Pateikta rinkos konsultacijos 4 priede.

	16.
	Techninėje specifikacijoje paliktos gramatinės klaidos (pvz., nesuderinti linksniai, galūnės) ir korektūros klaidos (pvz., nenuosekli ir klaidinanti punktų numeracija, vietoje dvitaškių ar šiaip ne vietoje dedami kableliai) apsunkina pateiktų reikalavimų ir sąlygų supratimą. 
Reikalavimų ir sąlygų supratimą taip pat apsunkina netinkamai naudojamos sąvokos pvz., nėra tokio dalyko kaip „testo psichometrinis standratizavimas“ (2.1 punktas).
	Atsižvelgta. Sąvokos patikslintos, ištaisytos gramatinės ir korektūros klaidos.


	17.
	Taip siūlome sutarties nuostatose numatyti, jog:
[bookmark: _Hlk211400233]Tiekėjas turi teisę Tyrimo rezultatus publikuoti mokslinėje literatūroje ir/ar mokslinėse konferencijose, panaudoti mokymų, studijų tikslais, po jų pristatymo Perkančiajai organizacijai, nurodant, jog tyrimas buvo užsakytas ir finansuotas Perkančiosios organizacijos.
	Atsižvelgta.



